钦定古今图书集成/明伦汇编/氏族典/第284卷 > 黄仁荣
## 钦定古今图书集成/明伦汇编/氏族典/第284卷 > 黄仁荣

按《浦城县志》：“仁荣，字择之，孝先元孙。年十三通群书，
以恩补承务郎，授泰和主簿。季陵帅临安，辟录事参
军。李光代季荐知金谿县，历浙西提举，后知信州，除
江东运判，改知衢州，直秘阁，除度支郎。为中沮，改浙
东提点刑狱，复命知秀州。明年，除两浙转运副使，数
月，加直敷文阁，知临安府。丁母忧，服除，寿皇付仁荣”
以提点诸路坑冶，再除两浙转运副使，复知临安府。
未几，移赣州。卒，年八十六。